|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO**  **Gradonačelnik** |
| **KLASA: 024-01/24-01/252** | |
| **URBROJ : 2163-6-09/01-24-2** | |
| **Poreč-Parenzo, 26. srpnja** **2024.** | |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 31. stavak 2. Odluke o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23), na prijedlog Upravnog odjela za društvene djelatnosti KLASA: 602-02/24-01/22 URBROJ: 2163-6-21/09-24-2 od 1.7.2024. godine, Gradonačelnik Grada Poreča-Parenzo je donio sljedeći

**ZAKLJUČAK**

1. Utvrđuje se prijedlog Odluke o prihvaćanju Izvješća o radu i financijskog izvješća Talijanske osnovne škole - Scuola elementare italiana „Bernardo Parentin“ Poreč-Parenzo za 2023. godinu te se dostavlja Gradskom vijeću na razmatranje i donošenje.

2. Na sjednici Gradskog vijeća, sva potrebna tumačenja uz dostavljeno Izvješće dat će Ester Zarli, ravnateljica Talijanske osnovne škole - Scuola elementare italiana „Bernardo Parentin“ Poreč-Parenzo.

**GRADONAČELNIK**

**Loris Peršurić**

Privitak:

- Prijedlog Odluke o prihvaćanju Izvješća

- Izvješće o radu i financijsko izvješće za 2023. godinu,

- preslika Odluke Školskog odbora

o usvajanju Izvješća

**DOSTAVITI**:

1. Gradsko vijeće, ovdje,
2. Upravni odjel za društvene djelatnosti, ovdje,
3. Talijanska osnovna škola B. Parentin, Matka Laginje 6, Poreč,
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće** |
|  |

KLASA: ...................................

URBROJ: .................................

Poreč-Parenzo, ......................... 2024.

Na temelju čl. 41. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 31. stavak 2. Odluke o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23), Gradsko vijeće Grada Poreča-Parenzo je, na sjednici održanoj .............2024. godine, donijelo sljedeću

**ODLUKU**

**o prihvaćanju Izvješća o radu i financijskog izvješća Talijanske osnovne škole - Scuola elementare italiana „Bernardo Parentin“ Poreč-Parenzo za 2023. godinu**

**Članak 1.**

Prihvaća se Izvješće o radu i financijsko izvješće Talijanske osnovne škole - Scuola elementare italiana „Bernardo Parentin“ - Poreč-Parenzo za 2023. godinu.

**Članak 2.**

Ova Odluka stupa na snagu osmog dana od dana objave u ,,Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**Obrazloženje**

**Pravna osnova:**

Pravna osnova za donošenje Odluke o prihvaćanju Izvješća o radu i financijskog izvješća Talijanske osnovne škole - Scuola elementare italiana „Bernardo Parentin“ Poreč-Parenzo za 2023. godinu je Statut Grada Poreča – Parenzo („Službeni glasnik Grada Poreča“ broj 2/13, 10/18 i 2/21) i Odluka o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23).

Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u tom članku, donosi odluke i druge opće akte kojima se uređuju pitanja iz samoupravnog djelokruga Grada.

Člankom 31. stavak 2. Odluke o izvršavanju proračuna Grada Poreča - Parenzo za 2024. godinu određeno je da su trgovačka društva u većinskom vlasništvu Grada i gradske ustanove, dužni podnijeti Gradskom vijeću financijska izvješća te izvješća o radu, u roku od najkasnije 6 mjeseci nakon isteka poslovne godine.

**Ocjena stanja:**

Ravnateljica Talijanske osnovne škole, Ester Zarli, dostavila je Gradu Poreču-Parenzo 28. lipnja 2024. godine, putem Upravnog odjela za društvene djelatnosti, Izvješće o radu i financijsko izvješće ove škole za 2023. godinu.

Školski odbor razmatrao je i prihvatio Izvješća na sjednici održanoj 28. lipnja 2024. godine.

**Osnovna pitanja koja treba urediti Odlukom:**

Predloženom Odlukom prihvaća se Izvješće o radu i financijsko izvješće Talijanske osnovne škole - Scuola elementare italiana „Bernardo Parentin“ Poreč-Parenzo za 2023. godinu.

**Cilj donošenja Odluke:**

Svrha izvještavanjaje upoznavanje i praćenje organizacije, načina i uvjeta rada, programskih aktivnosti, te financijskih pokazatelja ustanove.

**Sredstva potrebna za ostvarenje Odluke:**

Za realizaciju ove Odluke u proračunu Grada Poreča-Parenzo nisu potrebna posebna (dodatna) sredstva.



[*http://www.os-talijanska-bparentin-porec.skole.hr/*](http://www.os-talijanska-bparentin-porec.skole.hr/)

[*ured@os-talijanska-bparentin-porec.skole.hr*](mailto:ured@os-talijanska-bparentin-porec.skole.hr)

**IZVJEŠĆE O RADU I FINANCIJSKO IZVJEŠĆE**

**ZA KALENDARSKU GODINU**

**2023.**



**Poreč, lipanj 2024.**

**Sadržaj**

[1. **UVJETI RADA** 3](#__RefHeading___Toc107923440)

[1.1. Obilježja školskog područja 3](#__RefHeading___Toc107923441)

[1.2. Materijalni uvjeti 3](#__RefHeading___Toc107923442)

[1.3. Učiteljski kadar i ostali djelatnici 4](#__RefHeading___Toc107923443)

[2. **ORGANIZACIJA RADA** 4](#__RefHeading___Toc107923444)

[2.1. Podaci o učenicima i razrednim odjelima 4](#__RefHeading___Toc107923445)

[2.2. Godišnji kalendar rada 5](#__RefHeading___Toc107923446)

[2.3. Rad i postignuća u redovitoj i izbornoj nastavi 6](#__RefHeading___Toc107923447)

[2.4. Kulturna i javna djelatnost škole 9](#__RefHeading___Toc107923448)

[2.5. Zdravstvena, socijalna i ekološka zaštita učenika 13](#__RefHeading___Toc107923449)

[2.6. Stručno usavršavanje 14](#__RefHeading___Toc107923450)

[2.7. Rad stručnih organa i organa upravljanja 14](#__RefHeading___Toc107923451)

[**3. IZVJEŠĆE O POSLOVANJU** 14](#__RefHeading___Toc107923452)

[3.1. Imovina 14](#__RefHeading___Toc107923453)

[3.2. Vlastiti izvori i obveze 15](#__RefHeading___Toc107923454)

[3.3 Prihodi i rashodi 16](#__RefHeading___Toc107923455)

[**PROGRAMI:** 17](#__RefHeading___Toc107923456)

# UVJETI RADA

* 1. **Obilježja školskog područja**

Talijanska osnovna škola – Scuola elementare italiana “Bernardo Parentin” smještena je u gradu Poreču u Ulici M. Laginje 6. Naša škola djeluje na prostoru cijele bivše općine Poreč. Našu školu tradicionalno pohađaju djeca nastanjena od rijeke Mirne na sjeveru, do Limskog zaljeva na jugu zapadne obale Istre.

Djeca koja se upisuju u našu školu polaznici su Talijanskog dječjeg vrtića - Scuola dell`infanzia “Paperino”, čije je sjedište također u Poreču u zgradi Talijanske osnovne škole “Bernardo Parentin”. Prije dolaska u školu, djeca pohađaju talijanski vrtić u dvije odgojne skupine u Poreču, te u područnim vrtićima u Taru i Varvarima, gdje djeluje po jedna odgojna skupina.

S obzirom da je naša škola jedina škola za djecu pripadnika talijanske manjine koja djeluje na prostoru bivše općine Poreč, pojedini učenici putuju dnevno i do 30 km u oba smjera.

Najveći dio učenika su putnici (preko 70% od ukupnog broja djeca), koji dolaze iz mjesta kao što su: Višnjan, Mugeba, Tar, Funtana, udaljeni i do 15 km od Poreča, dok je manji broj učenika iz samoga grada Poreča oko 30 % od ukupnog broja učenika.

Učenici putnici organizirano se dovoze na nastavu i odvoze s tri autobusne linije.

**1.2. Materijalni uvjeti**

Sjedište Talijanske osnovne škole “Bernardo Parentin” nalazi se u starom djelu Grada Poreča. Školska zgrada sastoji se od prizemlja i dva kata od ukupne zatvorene površine od cca 1300 m2.

U prizemlju zgrade nalazi se školski hol, kuhinja, restoran, radna soba za jednu odgojnu skupinu vrtića, sanitarni čvor, hodnik te polivalentna dvorana u kojoj se za vrijeme zimskih mjeseci odvija nastava tjelesne i zdravstvene kulture. Navedene prostorije također koristi i dječji vrtić “Paperino”.

Na prvom katu smještene su četiri učionice za niže razrede, jedna radna soba za drugu odgojnu skupinu vrtića, ured ravnateljice, tajnice i računovođe dječjeg vrtića, te sanitarni čvorovi za učenike i osoblje škole. Također, na prvom katu se nalazi informatička učionica gdje se održava kvalitetna nastava izbornog predmeta – informatike.

Na drugom katu smještene su četiri učionice za više razrede, knjižnica, zbornica, ured ravnateljice, te ured tajnice i računovođe, ured psihologa, sanitarni čvorovi za učenike i hodnici. Učionice su sunčane i prozračne i adekvatno opremljene. Svaka učionica ima projektor, pametnu ploču i / ili digitalni ekran koji se koristi za potrebe nastave.

Škola je smještena je u staroj jezgri grada Poreča, nedaleko od obale mora. Nažalost, oko škole nedostaju zelene površine. Kako bi se plan i program rada tjelesne i zdravstvene kulture mogao kvalitetno odvijati, potrebno je korištenje terena Sportske zajednice Grada Poreča.

**1.3. Učiteljski kadar i ostali djelatnici**

a) Učitelji

|  |  |  |
| --- | --- | --- |
| Broj djelatnika | Školska sprema | Profil |
| 2 | VŠS | Razredna nastava |
| 2 | VSS | Razredna nastava |
| 2 | VSS | Produženi boravak |
| 14 | VSS | Predmetna nastava |

b) Stručni suradnici

|  |  |  |
| --- | --- | --- |
| Broj djelatnika | Školska sprema | Profil |
| 1 | VSS | psiholog |
| 0,5 | VSS | knjižničar |

Stručni suradnik psiholog na pola radnog vremena financiran iz Ministarstva a drugu polovicu, radi prijeke potrebe od osnivača. Stručni suradnik knjižničar uposlen je na pola radnog vremena, odnosno 20 sati rada tjedno.

c) Ostali djelatnici

|  |  |  |
| --- | --- | --- |
| Broj djelatnika | Školska sprema | Profil |
| 1 | VSS | tajnik |
| 1 | VSS | računovođa |
| 1 | SSS | kuharica |
| 0,5 | SSS | kuharica – produženi boravak |
| 2 | OŠ | spremačice |
| 1 | SSS | kućni majstor/ložač |

# 2. ORGANIZACIJA RADA

**2.1. Podaci o učenicima i razrednim odjelima**

Naša škola radi samo u jutarnjoj smjeni. Nastava počinje u 08,00. Od ponedjeljka do četvrtka nastava završava u 14.05, dok u petak u 13.15. Nakon svakog školskog sata imamo odmor od 5 minuta, a nakon 2. i 3. sata učenici imaju veliki školski odmor od 15 minuta, kada je organiziran topli obrok. Dežurstvo učitelja je organizirano svakodnevno prema rasporedu sati.

Učenici putnici nižih razreda, s obzirom na manji broj sati od ostalih, primorani su čekati polazak autobusa. Za te učenike svakodnevno je organizirano dežurstvo učitelja i siguran boravak u školi do polaska autobusa, tj do 14.20.

Produženi boravak organiziran je u dvije skupine učenika, u periodu od 11:30 do 16:30 sati.

**1. siječanj – 31. kolovoz 2023. godine 1. rujan – 31. prosinac 2023. godine**

|  |  |  |  |  |  |  |
| --- | --- | --- | --- | --- | --- | --- |
| **RAZRED** | **UČENIKA** | **ODJELA** |  | **RAZRED** | **UČENIKA** | **ODJELA** |
| I. | 11 | 1 |  | I. | 11 | 1 |
| II. | 13 | 1 |  | II. | 11 | 1 |
| III. | 15 | 1 |  | III. | 13 | 1 |
| IV. | 6 | 1 |  | IV. | 15 | 1 |
| **I – IV** | 45 | **4** |  | **I – IV** | 50 | **4** |
| V. | 10 | 1 |  | V. | 6 | 1 |
| VI. | 6 | 1 |  | VI. | 9 | 1 |
| VII. | 19 | 1 |  | VII. | 6 | 1 |
| VIII. | 14 | 1 |  | VIII. | 18 | 1 |
| **V – VIII** | **49** | **4** |  | **V – VIII** | **39** | **4** |
| **I – VIII** | **94** | **8** |  | **I – VIII** | **89** | **8** |

**2.2. Godišnji kalendar rada**

Tijekom kalendarske godine 2023., ostvaren je Godišnji plan i program rada i Školski kurikulum kroz redovitu, izbornu, dodatnu, dopunsku, izvanučioničku nastavu, te kroz izvannastavnih aktivnosti. Svi su učitelji na vrijeme planirali i programirali svoj rad kroz školski kurikulum i mjesečno planiranje. Pedagoška dokumentacija se redovito i na vrijeme vodila.

Predmetni kurikulumi i programi, ostvaruju se u skladu s odredbama Zakona o odgoju i obrazovanju na jeziku i pismu nacionalnih manjina i realizirani su u potpunosti u svakom razredu.

Zbog nedostatka nekih udžbenika i materijala kao što su ispiti znanja, zadaci za provjeravanje te radne bilježnice na talijanskom jeziku iz nekoliko predmeta, učitelji ulažu dodatno vrijeme, napor i trud u radu.

**2.3. Rad i postignuća u redovitoj i izbornoj nastavi**

U 2023. godine škola je sudjelovala u projektu Istarske županije o implementaciji zavičajne nastave u osnovne škole pod nazivom *„Istria – Terra d'incontri''.* Cilj projekta je istražiti, upoznati, očuvati i afirmirati zavičajne vrijednosti i osobitosti, razvijati učeničku sposobnost i potrebu za samostalnim učenjem i cjeloživotnim obrazovanjem, njegovati ishodište zavičajnost u širem interkulturnom i multikulturnom kontekstu. Cilj našeg sudjelovanja na projektu jest produbljivanje svijesti o prostoru na kojem učenici žive, poznavanje i valorizacija kulturnog bogatstva prisutnog u Istri, istraživanje i proučavanje tradicije različitih nacionalnih zajednica, ali i povijesnih procesa koji su doveli do takvog bogatstva.

Nadalje, tijekom Mjeseca borbe protiv ovisnosti u 2023. godini, ostvaren je preventivni program za više i niže razrede koji je uključivao provedbu projekta od strane Policijskog odjela za prevenciju Istarske županije i to: „*Zdrav za 5 - Ottimamente sano“* s ciljem osvještavanja učenika 8. razreda o zlouporabi alkohola te prevencije ovisničkog ponašanja, te projekt „*Nasilje na internetu“* u svim višim razredima. Održana je tradicionalno predavanje doktora Slavka Sakomana za učenike 7. i 8. razreda na temu *''Odrasti neovisan''*. Školska psihologinja je u suradnji s razrednicima provela radionice na temu '*'Moderne ovisnosti''* i njihove prevencije za više razrede. U 3. razredu su održane radionice muzikoterapije od strane vanjskog stručnjaka muzikoterapeuta s ciljem stvaranja grupne kohezije, povezivanja, unaprjeđenja komunikacijskih i socijalnih vještina učenika.

Osim ovih velikih projekata, naša škola je tijekom cijelog školskog razdoblja provodila razne projekte, na primjer: „*Učiti kako učiti*“ kao pomoć u organizaciji vremena i korištenju učinkovitih metoda pri učenju, predavanja i radionice na temu učenja su bile prilagođene učenicima svih razreda; „*L'amicizia“* na temu prijateljstva u svrhu ranog razvoja empatije i povezanosti među učenicima, prilagođeno djeci nižih razreda; „*Bullying i Nenasilno rješavanje sukoba“* kao preventivni program za učenike 4. i 5. razreda s ciljem prepoznavanja i suzbijanja nepoželjnog ponašanja vršnjačkog nasilja u školi i izvan nje s dodatnom pažnjom na *„Cyberbullying“* kao posebno prisutnog problema današnjice, oblika elektroničkog nasilja putem Interneta kojemu su djeca i mladi svakodnevno izloženi; „*Profesionalna orijentacija“* za učenike 8. razreda s ciljem pomoći u odabiru srednje škole kao puta pri budućem željenom zanimanju; radionice sa svim razredima povodom svjetskog dana tolerancije. Spomenuta predavanja su realizirana od strane školske psihologinje.

*„Dan znanosti“* u organizaciji učitelja prirodoslovnih predmeta,projektni jedan u kojem učenici nakon pohađanja različitih radionica, prikazuju svoje projekte i eksperimente ostatku škole.Obilježili smo s raznim aktivnostima određene kalendarske dane, kao npr. Međunarodni dan jezika, Dan planeta Zemlje, Dan Europe, Međunarodni dan starijih osoba, Svjetski dan štednje, Školski medni dani, Međunarodni dan djeteta, Međunarodni dan protiv nasilja nad ženama, Međunarodni dan žena, Svjetski dan voda, Dan ružičastih majica i mnogo drugih projekata i predavanja te terenske nastave.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Uspjeh učenika na kraju školske 2022./2023. godine** | | | | | | | | |
| razred | ukupno učenika | odličan | vrlo dobar | dobar | dovoljan | ponavlja razred | upućeni na polaganje ispita | položili ispite |
| I | 11 | 11 | 0 | 0 | 0 | 0 | 0 | 0 |
| II | 13 | 13 | 0 | 0 | 0 | 0 | 0 | 0 |
| III | 15 | 14 | 1 | 0 | 0 | 0 | 0 | 0 |
| IV | 6 | 5 | 1 | 0 | 0 | 0 | 0 | 0 |
| V | 11 | 2 | 9 | 0 | 0 | 0 | 0 | 0 |
| VI | 6 | 5 | 1 | 0 | 0 | 0 | 0 | 0 |
| VII | 19 | 4 | 8 | 7 | 0 | 0 | 0 | 0 |
| VIII | 14 | 8 | 4 | 2 | 0 | 0 | 0 | 0 |
| **UKUPNO** | **95** | **62** | **24** | **9** | **0** | **0** | **0** | **0** |

Izborna nastava odvijala se iz nastavnog predmeta vjeronauka (I.-VIII. razred) i to 35 sati godišnje te iz informatike (I.-IV. razred i VII.-VIII. razred) 70 sati godišnje. Informatika postaje redovni predmet u V. i VI. razredu.

Izvannastavne aktivnosti obuhvaćaju gotovo sve učenike naše škole. Provođenje izvannastavnih aktivnosti je samostalna učenička odluka o uključivanju, što odražava njihovu motivaciju za učenjem u slobodnijim okruženjima.

Dopunska nastava u našoj školi provodi se iz matematike, iz talijanskog jezika, iz hrvatskog jezika, a iz engleskog jezika po potrebi. Dodatni rad ostvaren je iz talijanskog jezika, matematike, geografije, biologije, kemije i povijesti.

Dodatni rad organiziran je i održan iz slijedećih predmeta:

|  |
| --- |
| 1. matematika IV raz. 1 sat tjedno |
| 1. talijanski jezik I-IV raz. 1 sat tjedno |
| 1. matematika V-VI raz. 1 sat tjedno |
| 1. iz prirodoslovlja: geografija V-VIII raz. 1 sat tjedno |
| 1. kemija/biologija VII-VIII raz. 1 sat tjedno |
| 1. povijest V-VIII raz. 1 sat tjedno |

Izvannastavne aktivnosti održale su se po programu slijedećih navedenih grupa:

**Od 1.siječnja - 31.kolovoza 2023. godine Od 1. rujna - 31.prosinca 2023. godine**

|  |  |  |  |  |  |  |
| --- | --- | --- | --- | --- | --- | --- |
| AKTIVNOST | Br. Uč. | GODIŠNJI FOND SATI |  | AKTIVNOST | Br. Uč. | GODIŠNJI FOND SATI |
| Pjevački zbor - niži i viši razredi | 30 | 35 |  | Pjevački zbor - niži razredi | 15 | 35 |
| Literarna skupina – niži razredi | 10 | 35 | Dramska skupina - niži razredi | 15 | 35 |
| Sportska grupa – viši razredi | 35 | 70 | Kreativna skupina– niži razredi | 15 | 35 |
| Literarna skupina | 10 | 35 |  | Vokalna skupina- viši razredi | 10 | 35 |
| Grupa vizualnih umjetnosti- viši razredi | 10 | 35 |  | Sportska grupa – niži razredi | 25 | 70 |
| Fotografska grupa | 5 | 35 |  | Sportska grupa – viši razredi | 9 | 70 |

**2.4. Kulturna i javna djelatnost škole**

Cilj kulturne i javne djelatnosti škole jest poticanje i obogaćivanje životnog iskustva učenika, te prihvaćanje novih društveno-kulturnih vrijednosti, ali istodobno i očuvanje vlastitih povijesnih i kulturoloških vrijednosti.

Tijekom 2023. godine škola je surađivala s gradskim i državnim institucijama, roditeljima, udrugama građana, kazališnim skupinama, vanjskim i internim suradnicima kao što su: Ministarstvo znanosti, obrazovanja i športa, Agencija za odgoj i obrazovanje, Zajednica Talijana Poreč, Grad Poreč, Zdravi grad Poreč, Društvo naša djeca, Muzej Grada Poreča, Gradska knjižnica, Pučko otvoreno učilište Poreč, Hrvatski Crveni križ, Centar za građanske inicijative, Glas Istre, La Voce del Popolo, PP Poreč, Agrolaguna, Usluga Poreč d.o.o., Istarska županija, Talijanska Unija, osnovnim i srednjim školama na talijanskom jeziku u Republici Hrvatskoj i Sloveniji, Sveučilištem u Trstu i drugi.

Suradnja s navedenim institucijama bila je usko povezana s redovitom, dodatnom, izvanučioničkom i terenskom nastavom te izvannastavnim aktivnostima, gdje su se pojedini planirani programski sadržaji ostvarili izvan škole.

|  |  |  |  |  |
| --- | --- | --- | --- | --- |
| Vrijeme provedbe aktivnosti | | Aktivnost | Razred | Suradnja |
| **SIJEČANJ** | Natjecanje iz engleskog jezika | VIII | Učiteljica engleskog jezika |
|  | Županijska natjecanja u šahu | IV-VIII | Učitelj tjelesnog odgoja, razrednici, stručna služba |
|  | Natjecanje iz geografije | V-VIII | Učitelj geografije |
|  | Natjecanje iz matematike | V-VII | Učiteljica matematike |
|  | Predavanje ''Spolno prenosive bolesti'' | VIII | Liječnica školske medicine, školska psihologinja |
| **VELJAČA** | Natjecanje iz kemije | VII-VIII | Učiteljica kemije |
|  | Natjecanje iz hrvatskog jezika | VII | Učiteljica hrvatskog jezika |
|  | Karneval | I-IV | Učiteljice nižih razreda |
|  | Obilježavanje Dana ružičastih majica „Protiv vršnjačkog nasilja“ | I-VIII | Svi učitelji/ice i stručna služba |
|  | Proslava dana Sv. Valentina | I-VIII | Stručna služba, razrednici |
|  | Predavanje „Hranim se zdravo“ | I-IV | Učiteljice razredne nastave |
|  | Natjecanje iz talijanskoj jezika (materinskog jezika) | IV i VII | Učiteljica talijanskog jezika |
| **OŽUJAK** |  |  |  |
|  | Županijsko Natjecanje iz povijesti | VIII | Učiteljica povijesti |
|  | Županijsko Natjecanje iz geografije | V i VII | Učitelj iz geografije |
|  | Nacionalni ispiti | VIII | Školski koordinator, dežurni učitelji, ravnateljica |
|  | Obilježavanje ''Dan žena'' | I-IV | Učiteljice razredne nastave |
|  | Predavanja i radionice Hrvatskog Crvenog križa | I-VIII | Predstavnik HCK, školska psihologinja, razrednici |
|  | Dani hrvatskog jezika | V-VIII | Učiteljice hrvatskog jezika |
|  | Svjetski dan kazališta | I-IV | Učiteljice razredne nastave |
| **TRAVANJ** |  |  |  |
|  | Sudjelovanje na projektu ''Hoditi i zdravi biti'' | I-VIII | Svi djelatnici škole |
|  | Dan Planete Zemlje | I -VIII | Učiteljice RN i biologije |
|  | Županijsko Natjecanje iz talijanskog jezika | V | Učiteljica talijanskog jezika |
|  | Svjetski dan knjige | I-VIII | Knjižničarka, učitelji |
|  | Miniatletika | I-IV | Talijanska Unija, razrednice |
| **SVIBANJ/LIPANJ** | Svjetski Dan kulturne raznolikosti za dijalog i razvoj | I-VIII | Svi učitelji i stručna služba |
|  | Posjet - Monte Librić | I-VI | Knjižničarka, razrednici |
|  | Posjet Talijanske srednje škole Rovinj | VIII | Školska psihologinja |
|  | Dan Grada Poreča-Parenzo | I -VIII | Svi učitelji |
|  | Radionica za buduće školarce i njihove roditelje | Predškolarci | Ravnateljica, učiteljice razredne nastave, psihologinja |
| **RUJAN** |  |  |  |
|  | Svečani prijem učenika prvog razreda | I - IV | Roditelji, Grad Poreč | |  |
|  | Obilježavanje Hrvatskog olimpijskog dana | I- VIII | Hrvatski olimpijski savez | |  |
|  | Predavanje „Sigurnost u prometu“ | I | Policijski službenici i HCK | |  |
|  | Booktiga | VII.-VIII | Učitelj povijesti | |  |
|  | Aleja glagoljaša i Hum | V-VII | učiteljice hrvatskog jezika | |  |
|  | Obilježavanje dana „Europskih jezika“ | V-VIII | Učiteljica hrvatskog, talijanskog i engleskog jezika | |  |
| **LISTOPAD** |  |  |  | |  |
|  | Dan učitelja | I-VIII | Svi učitelji, stručna služba, ravnateljica | |  |
|  | Matematička liga | I- IV | Profesorica matematike | |  |
|  | Obilježavanje „Dana kruha“ | I-IV | Učenici s učiteljicama RN | |  |
|  | Obilježavanje Dječjeg tjedna | I-IV | Učitelji, stručna služba | |  |
|  | Međunarodni Dan starijih osoba | I-IV | Učenici sa učiteljicama RN | |  |
|  | Svjetski dan pošte | I-VIII | Razrednici | |  |
|  | Svjetski dan jabuke | III-IV | Učiteljice razredne nastave | |  |
| **STUDENI** |  |  |  | |  |
|  | Obilježavanje „Dan štednje“ | I-IV | Učenici s učiteljicama RN | |  |
|  | Školski medni dan | I | Udruga pčelara, Grad Poreč, razrednica | |  |
|  | Nasilje preko interneta | V-VIII | Robert Pavleković, MUP,  Školska psihologinja | |  |
|  | Svjetski dan animiranog filma | I-VIII | Razrednici, stručna služba | |  |
|  | Međunarodni dan tolerancije | I-VIII | Školska psihologinja | |  |
|  | Međunarodni dan djece | I-V | Školska psihologinja, razrednici | |  |
|  | Međunarodni dan borbe protiv nasilja nad ženama | V-VIII | Stručna služba, učitelji jezika | |  |
| **PROSINAC** |  |  |  | |  |
|  | Zdrava prehrana |  | Učiteljice RN i školska psihologinja | |  |
|  | Obilježavanje Mjeseca borbe protiv ovisnosti | I-VIII | Učitelji i školska psihologinja | |  |
|  | Predavanje ''Odrasti neovisan'' | VII-VIII | Dr. Sakoman, školska psihologinja | |  |
|  | Djed Mraz | I-IV | Razrednice | |  |
|  | Sveti Nikola | I-IV | Učiteljice razredne nastave, ravnateljica, stručna služba | |  |
|  | Zdrav za 5 | VIII. | Robert Pavleković, MUP, Školska psihologinja | |  |

Obilježeni su i razni značajni datumi kao što su: Svjetski dan učitelja, Svjetski dječji dan, Dani kruha i plodova zemlje, Dan Planeta Zemlje, Dan materinskog jezika, Mjesec borbe protiv ovisnosti, Dan zaštitnika Grada Poreča (Sv. Mauro), Blagdan Sv. Nikole, Međunarodni dan sporta, Dan grada Poreča, Dan ružičastih majica i ostali.   
Značajni datumi obilježili smo kroz literarne, dramske, novinarske, fotografske i likovne radionice, kroz glazbene projekte, zborsko pjevanje, radionice vođene od strane školske stručne službe, gostovanja vanjskih suradnika te kroz sportsko-zdravstveno-rekreacijske aktivnosti.

Tijekom 2023. godine ostvarene su sve kulturne i javne djelatnosti planirane Godišnjim planom i programom rada. Na kraju školske godine organizirali smo tradicionalni kulturno-umjetnički program u Zajednici Talijana u Poreču – Comunità degli italiani di Parenzo.

**2.5. Zdravstvena, socijalna i ekološka zaštita učenika**

Nositelj aktivnosti je Školska ambulanta u suradnji sa učiteljima i stručnom suradnicom - psihologinjom.

Cijepljenje protiv DI - TE pro adultis i POLIO (I i VIII r.), cijepljenje - Hepatitis B (prva i druga doza) za učenike VI razreda, Tuberkulinsko testiranje i BCG docijepljivanje nereaktora II i VII r., Sistematski pregledi V, Sistematski pregledi u svrhu profesionalne orijentacije VIII, Deformacija kralježnice i tjelesna visina VI, Poremećaj sluha VII, Poremećaj vida na boje za učenike III, Sistematski pregled - upis u prvi razred, Održavanje okoliša škole I – VIII, sve te aktivnosti održale su se u ambulanti školske medicine i u školi.

Tijekom cijele školske godine učenici su bili usluženi toplim kuhanim obrokom.

Za istaknuti je da se više od 90 % učenika škole hrani svakodnevno u školskoj kuhinji.

Školski preventivni program temeljen je na činjenici da učenici trebaju preuzimati odgovornost za vlastito zdravlje. Sadržaj rada radionica s učenicima preventivni odgojno – obrazovni program temeljio se na višedimenzionalnom modelu zdravlja koji uključuje područje tjelesnoga, emocionalnog, mentalnog, socijalnog i duhovnog aspekta, socijalizaciji, jačanju samokontrole, razvijanju samopouzdanja i pozitivne slike o sebi. Tijekom školske godine, ostvarene su i provedene razne radionice na neke od slijedećih tema: '*'Nasilje na internetu'', ''Moderne ovisnosti'', ''Učiti kako učiti'', ''Nenasilno rješavanje sukoba'', ''Socijalne vještine'', ''Profesionalna orijentacija'', ''Empatija'', ''Kako ojačati vlastitu sliku o sebi'', ''Bullying i Cyberbullying* i kako ih spriječiti'', '*'Boje emocija''*.

Redovito su se održavali roditeljski sastanci, individualne informacije i savjetovanja gdje su roditelji mogli dobiti potrebne informacije od strane razrednika, učitelja i školske psihologinje. Svakog zadnjeg ponedjeljka u mjesecu, roditelji su imali prilike razgovarati s cijelim učiteljskim vijećem tijekom ''Dana otvorenih vrata škole''.

**2.6. Stručno usavršavanje**

Stručno usavršavanje učitelja, organizirano je tijekom cijele školske godine. Učitelji su prisustvovali na određenim stručnim skupovima organiziranim od strane Agencije za odgoj i obrazovanje Republike Hrvatske, koji su bili objavljeni u katalogu stručnih skupova a koji su se održavali uživo ili putem Zoom platforme ili na Teamsu. Organizirana su i provedena usavršavanja CARNeta za sve učitelje o uporabi i primjeni IKT-a u nastavi te seminari razredne i predmetne nastave, talijanskog jezika financirani od strane Talijanske Unije - odsjeka za odgoj i obrazovanje. Interni seminari organizirani su u suradnji sa Zdravim gradom Poreč i Povjerenstvom ''Zajedno protiv ovisnosti''.

**2.7. Rad stručnih organa i organa upravljanja**

Rad svih stručnih organa, stručnih suradnika te organa upravljanja razrađen u Godišnjem planu i programu škole, održavao se tijekom cijele godine po kalendaru. Suradnja između svih organa je vrlo uspješna tako da nismo imali poteškoća. Sadržaji su se kontinuirano realizirali. Sve sjednice su redovito održane te su zapisnici uredno vođeni. Također, rad je bio organiziran u živo i online, putem e-maila.

Prva konstituirajuća sjednica Školskog odbora održana je bila 20. travnja 2021. godine. Školski odbor ima 7 članova imenovanih na vrijeme od 4 godine i to :

* iz reda učiteljskog vijeća i stručnih suradnika: Tatjana Brnobić Damjanović i Virna Ovčarić
* iz reda Vijeće roditelja: Katerina Bartoli
* iz reda osnivača: Luka Kodan, Sabrina Bonita Žužić i Adriana Došenović
* iz reda predstavnika radnika: Kristina Štifanić

U 2023. godini sjednice su se redovito održavale; prisustvovalo je većina članova. Od siječnja do prosinca 2023. godine održano je 11sjednica. Na sjednicama su se razmatrale tekuće problematike vezane uz sve aktivnosti osnovnoškolskog obrazovanja te sve ostale poslove određene Statutom i drugim općim aktima Škole. Članovima Školskog odbora isplaćena je naknada za sjednice u živo.

# IZVJEŠĆE O POSLOVANJU 2023.

*3.1.1. Ukupna imovina*

Nefinancijska imovina na dan 31.12.2023. godine sastoji se od :

- Licence 1.658,88 euro

- Poslovni objekti 55.445,28 euro

-Ulaganja na tuđoj imovini radi prava korištenja 23.028,20 euro

-Uredska oprema i namještaj ukupne vrijednosti 181.418,09 euro

-Komunikacijska oprema vrijednosti 10.333,23 euro

-Oprema za održavanje i zaštitu u vrijednosti 23.383,86 euro

-Medicinska i laboratorijska oprema u vrijednosti 4.003,43 euro

-Instrumenti, uređaji i strojevi ukupne vrijednosti 17.980,59 euro

-Sportska i glazbena oprema ukupne vrijednosti 3.391,34 euro

-Uređaji, strojevi i oprema za ostalu namjenu u iznosu 19.116,41 euro

-Prijevozna sredstva u cestovnom prometu u vrijednosti 25.991,51 euro

-Knjige u knjižnici vrijednosti u iznosu 72.880,79 euro

-Ulaganje u računalne programe vrijednosti 4.661,18 euro

-Ostala nematerijalna proizvedena imovina u vrijednosti 307,65 euro

**3.1.2. Nefinancijska imovina**

Nefinancijska imovina sastoji se od nematerijalne imovine (prava, softveri, ulaganja u računalne programe), poslovne zgrade, uredske opreme i namještaja, ostale opreme, prijevoznih sredstava, knjige i drugih umjetničkih djela, te zaliha sitnog inventara.

Ukupna vrijednost povećanja na nefinancijskoj imovini tijekom 2023. godine iznosi 182.539,89 kn (iskazano kao rashodi za nabavu nefinancijske imovine).

Odnosi se na sljedeću vrstu imovine:

- licence u iznosu od 1.526,32 euro

- uredska oprema i namještaj u iznosu od 5.987,50 euro

- komunikacijska oprema u iznosu od 1.788,13 euro

- instrumenti, uređaji i strojevi u iznosu od 4.135,40 euro

- sportska oprema u iznosu od 491,75 euro

- knjige u iznosu 7.459,52 euro od toga, 446,20 euro za školsku knjižnicu, 7.013,32 euro udžbenici za učenike.

- dodatna ulaganja na građevinskom objektu – zamjena škura na školskoj dvorani 957,00 euro

Dodatno, nabavljeno je 358,18 euro sitnog inventara (iskazano kao trošak sitnog inventara).

**3.1.3. Financijska imovina**

Financijska imovina ustanove na dan 31.12. sastoji se od ostalih potraživanja

Potraživanja se odnose na slijedeće:

-potraživanja za naknade koje se refundiraju 11.977,93

-potraživanje za prihode proračunskog korisnika uplaćene u proračun 6.606,12

-potraživanja za prihode po posebnim propisima 13.724,52

**3.2. Vlastiti izvori i obveze**

*3.2.1. Vlastiti izvori*

S obzirom na kretanje vrijednosti imovine i obveza, prihoda i rashoda tijekom 2023., vlastiti izvori iznose 43.826,20 euro. Promjena u obujmu imovine radi godišnjeg obračuna amortizacije.

Ostvareni prihod iznosi 1.999,49. eura, čine sredstva primljena od MZO, za realizaciju projekta“ Povežimo se“, radi prevencije digitalne ovisnosti kod mladih.

Sredstva se prenose u slijedeću kalendarsku godinu, te će namjenski biti utrošena.

*3.2.2. Obveze za rashode poslovanja*

Obveze za rashode poslovanja na dan 31.12. odnose se na :

- obveze za zaposlene 45.752,61

- obveze za materijalne rashode 2.342,76

- ostale tekuće obveze 11.977,93

**3.3 Prihodi i rashodi**

*3.3.1. Prihodi i primici*

Ustanova je tijekom 2023.godine ostvarila 645.933,88 eura prihoda i primitaka za pokriće jednakog iznosa rashoda. Glavnina prihoda otpada na:

* sredstva iz državnog proračuna, tj. od Ministarstva znanosti, obrazovanja i sporta, uvećana za decentralizirana sredstva, te pomoći,
* prihodi od proračuna Grada Poreča,
* pomoći iz Županijskog Proračuna
* prihodi, za sufinanciranje cijene usluge, participacije, te produženog boravka
* donacija za Proračunske korisnike

Sredstva Ministarstva znanosti obrazovanja i sporta utrošena su u cijelosti za plaće za redovni rad (bruto plaće i doprinose na plaće), za naknade za prijevoz na posao i sa posla, te za ostale rashode za zaposlene u iznosu od 469.437,03 eura.

Decentralizirana sredstva utrošena su za materijalne rashode i uredsku opremu u iznosu od 16.237,00 eura od toga za uredsku opremu i dodatna ulaganja na školskoj zgradi – zamjena škura 6.459,00 eura.

Sredstva gradskog proračuna Grada Poreča iznose 77.235,67 eura utrošena su za plaće i materijalne troškove za redoviti program odgoja i obrazovanja, produženi boravak učenika i za ostale programe, te za materijal i usluge tekuće održavanje.

Sredstva iz Županijskog Proračuna u iznosu od 1.809,06 eura, ostvarena su radi organizacije Županijskog natjecanja u šahu, te aktivnost za Zavičajnu nastavu.

Sredstva iz Državnog Proračuna u iznosu 24.498,02 eura kako slijedi : 18.137,21.eura za sufinanciranje prehrane, 1.347,51 eura za uredski materijal za nabavu materijala za rad psihologa, te higijenske potrepštine za djevojčice. Dalje primljeno je 237,00 eura za nabavu lektire, i 4.776,30 eura za nabavu udžbenika za učenike.

Sredstva sufinanciranja učenika u iznosu 31.396,11 eura utrošena su na plaće produženog boravka i materijalne rashode.

Sredstva iz izvora donacija za proračunske korisnike iznose 16.289,08 eura, odnose se kako slijedi : 2.237,02 eura na primljene udžbenike za učenike, te 14.052,06 eura za nabavu osobnih ormarića za učenike, koji su stavljeni u hodnik ispred razreda, te nabavu ormara za učionice. Financiran je projekt skladanja pjesme, te snimanje i montaža videa za pjesmu.

*3.3.2. Rashodi i izdaci*

Rashodi su ostvareni u iznosu od 645.817,23 eura Najveću stavku u rashodima, čine izdaci za zaposlene (bruto plaće, doprinosi na plaće i ostali rashodi za zaposlene).

*3.3.3. Prihodi i rashodi po programima*

**Programi:**

**1** - ZAKONSKI STANDARD JAVNIH POTREBA: ODGOJNOOBRAZOVNO, ADMINISTRATIVNO I TEHNIČKO OSOBLJE

Za navedeni program realizirana sredstva iznosila su 16.237,00 eura. Rashodi poslovanja odnose se na materijalne rashode, rashode za usluge i ostale nespomenute rashode. U cijelosti se financira iz državnog proračuna, putem decentraliziranih sredstava.

**2** - PRODUŽENI BORAVAK

Navedeni program financira se iz proračuna Grada Poreča u iznosu 23.728,62 eura i sufinanciranjem roditelja u iznosu 24.346,19 eura. Rashodi se odnose na plaće zaposlenih u produženom boravku, te ostale materijalne rashode.

**3**- IZBORNI I DODATNI PROGRAMI

Sredstva za realizaciju programa financirana su iz proračuna Grada Poreča u iznosu 1.468,89 eura.

U sklopu tog programa primljena su sredstva iz državnog proračuna, u iznosu od 781,46 eura, za organizaciju aktiva i nabavu materijala za održavanje istih.

Te u sklopu tog programa financirali su se rashodi nastali za organizaciju natjecanja u šahu. Sredstva primljena iz Županijskog Proračuna u iznosu 880,06 eura.

**4**- SUFINANCIRANJE UČENIKA ZA PREHRANU, IZLETE I DRUGE PROGRAME

Navedeni program je u cijelosti financiran participacijom roditelja a iznosi 7.050,92 eura. Rashode čine najvećim djelom materijalni rashodi, odnosno financiranje školske kuhinje.

U toj aktivnosti se nalaze Pomoći iz državnog proračuna, u iznosu 19.707,56 eura, od čega 18.137,21 euro iznosi za su financiranje školske prehrane, a ostalo za nabavu uredskom materijala i higijenskih potrepština.

U sklopu tog programa realiziran je program koji se financira donacijom Talijanske unije za isplatu dnevnica za praćenje učenika na razna natjecanja, izlete ili druge aktivnosti, te nabava literature za praćenje nastave, u iznosu 8.603,24 eura.

**5-** OBJEKTI ŠKOLSKIH ZGRADA I ŠIRE JAVNE POTREBE

Navedeni program je financiran sredstvima iz proračuna Grada Poreča u iznosu od 20.601,56. Rashodi obuhvaćaju materijalne i tekuće troškove za redovan rad, te nabave licence za program u računovodstvu.

**6**- PROGRAM ŠKOLA NACIONALNIH MANJINA

Ovaj program financiran je u cijelosti sredstvima iz gradskog proračuna u iznosu 1.496,55 eura.

**7**- REDOVITI PROGRAM ODGOJA I OBRAZOVANJA

Navedeni program je u cijelosti financiran iz sredstava gradskog proračuna u iznosu 29.177,41 eura. Rashodi obuhvaćaju dio za plaće djelatnika, te materijalne troškove za redovito poslovanje.

**8**- PRIJATELJSTVO BEZ GRANICA

Navedeni program je u cijelosti financiran iz sredstva gradskog proračuna u iznosu 762,64 eura.

**9**- ZAVIČAJNA NASTAVA

Navedeni program je u cijelosti financiran od Istarske Županije za realizaciju aktivnosti u iznosu od 929,00 eura.

**11**-NABAVA OPREME – MINIMALNI STANDARD

Navedeni program financiran je iz sredstva državnog proračuna, putem decentraliziranih sredstava, za nabavku sportske opreme u iznosu 286,00 eura, uredske opreme 875,00 eura, za nabavu uređaja u iznosu 4.100,00 eura, komunikacijske opreme u iznosu 241,00 eura, te dodatno ulaganje na građevinskim objektima u iznosu 957,00 eura za zamjenu škura.

**12**– NABAVA OPREME ZA ŠKOLU IZNAD MINIMALNOG STANDARDA

Programom se financiraju sredstva za nabavu iz različitih izvora, kako slijedi :

* Donacijom Talijanske unije za uredsku opremu i namještaj u iznosu od 9.055,31 eura za nabavu ormarića za učenike te ormara za učionica, komunikacijske opreme u iznosu 1.547,13 eura, knjiga i udžbenika u iznosu 2.237,02 eura.

**13**- POMOĆI IZ DRŽAVNOG PRORAČUNA

U navedenom programu primljena su sredstva u iznosu 4.776,30 za nabavku udžbenika, te 237,00 eura za nabavu školske lektire.

**14** – OSNOVNO ŠKOLSTVO - MZO

Navedena aktivnost odnosi se na pomoći iz državnog proračuna za korisnike, za plaće za redovan rad, ostale rashode za zaposlene, naknade za prijevoz te pristojbe i naknade u iznosu od 469.437,03 eura.

U Poreču, 27. lipnja 2024. godine

Ravnateljica

\_\_\_\_\_\_\_\_\_\_\_\_\_\_\_\_\_\_ Ester Zarli, prof.

KLASA: 602-01/24-01/01 URBROJ:2163-6-6-01-24-01

